CELEX: 62008CN0386
Language: fi
Date: 2008-09-01 00:00:00
Title: Asia C-386/08: Ennakkoratkaisupyyntö, jonka Finanzgericht Hamburg (Saksa) on esittänyt 1.9.2008 — Brita GmbH v. Hauptzollamt Hamburg-Hafen

8.11.2008   
            
            
               FI
            
            
               Euroopan unionin virallinen lehti
            
            
               C 285/26
            
         Ennakkoratkaisupyyntö, jonka Finanzgericht Hamburg (Saksa) on esittänyt 1.9.2008 — Brita GmbH v. Hauptzollamt Hamburg-Hafen
   (Asia C-386/08)
   (2008/C 285/43)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Brita GmbH
   
      Vastaaja: Hauptzollamt Hamburg-Hafen
   Ennakkoratkaisukysymykset
   
               1)
            
            
               Onko tavaran, joka on peräisin Länsirannalta, maahantuojalle myönnettävä vaadittu etuuskohtelu joka tapauksessa, vaikka on esitetty ainoastaan virallinen alkuperätodistus Israelista, kun otetaan huomioon, että kahdessa kyseeseen tulevassa sopimuksessa, eli Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyssä Euro—Välimeri-sopimuksessa (1) (jäljempänä Euro—Välimeri-sopimus) sekä Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön väliaikaisessa Euro—Välimeri-assosiaatiosopimuksessa kaupasta ja yhteistyöstä (2), määrätään etuuskohtelusta tavaroille, jotka ovat peräisin Israelin valtion alueelta tai Länsirannalta?
               Jos kysymykseen 1 vastataan kieltävästi:
            
         
               2)
            
            
               Onko jäsenvaltion tulliviranomainen, joka ei käynnistä Euro—Välimeri-sopimuksen pöytäkirjassa N:o 4 olevassa 32 artiklassa tarkoitettua tarkastusmenettelyä, sidottu Israelin viranomaisten esittämään alkuperäselvitykseen suhteessa maahantuojaan, joka vaatii yhteisön alueelle tuodun tavaran osalta etuuskohtelua Euro—Välimeri-sopimuksen perusteella, niin kauan kuin tulliviranomaisella ei ole tavaran alkuperäasemasta muuta epäilystä kuin epäilys siitä, onko tavara peräisin alueelta, joka on ainoastaan Israelin hallinnassa — nimittäin Israelin ja Palestiinan välillä vuonna 1995 tehdyn väliaikaisen sopimuksen perusteella, ja niin kauan kuin ei ole pantu toimeen menettelyä Euro—Välimeri-sopimuksen pöytäkirjassa N:o 4 olevan 33 artiklan perusteella?
               Jos kysymykseen 2 vastataan kieltävästi:
            
         
               3)
            
            
               Saako tuojamaan tulliviranomainen silloin, kun Israelin viranomaiset vahvistivat tuojamaan tulliviranomaisen Euro—Välimeri-sopimuksen pöytäkirjassa N:o 4 olevan 32 artiklan 2 kohdan perusteella esittämän tarkastuspyynnön johdosta (ainoastaan), että tavarat on valmistettu alueella, joka kuuluu Israelin tullitoimivaltaan, ja että ne ovat siten peräisin Israelista, ja kun Israelin tulliviranomaiset eivät vastanneet tuojamaan tulliviranomaisen tältä osin esittämään vaatimukseen lisäselvityksistä, evätä suoraan etuuskohtelun jo tällä perusteella ja etenkin antamatta merkitystä sille, mistä tavara on tosiasiallisesti peräisin?
               Jos kysymykseen 3 vastataan kieltävästi:
            
         
               4)
            
            
               Saako tulliviranomainen evätä Euro—Välimeri-sopimuksessa tarkoitetun etuuskohtelun suoraan sillä perusteella, että — kuten sittemmin on tiedossa — tavara on peräisin Länsirannalta, vai onko Euro—Välimeri-sopimuksessa tarkoitettu etuuskohtelu myönnettävä myös tavaroille, joilla on tällainen alkuperä, joka tapauksessa niin kauan kuin ei ole pantu toimeen Euro—Välimeri-sopimuksen pöytäkirjassa N:o 4 olevassa 33 artiklassa tarkoitettua riitojenratkaisumenettelyä sopimuksessa esiintyvästä käsitteestä ”Israelin valtion alue”?
            
         
      (1)  EYVL 2000, L 147, s. 3.
   
      (2)  EYVL L 187, s. 3.